ಬರ್ತ್ ಡೇ ಪಾರ್ಟಿ ವೀಡಿಯೋ ವೈರಲ್ – ಪೊಲೀಸರ ಅತಿಥಿಯಾದ ಯುವಕರು

ಲಕ್ನೋ: ಹುಟ್ಟು ಹಬ್ಬದ ಕೇಕ್ ಗನ್ ನಿಂದ ಕತ್ತರಿಸಿದ್ದ ಯುವಕರು ಪೊಲೀಸರ ಅತಿಥಿಯಾಗಿದ್ದಾರೆ. ಉತ್ತರ ಪ್ರದೇಶದ ಹಾಪುರ ಜಿಲ್ಲೆಯ ಕೆಲ ಯುವಕರ ಬರ್ತ್ ಡೇ ಪಾರ್ಟಿಯ ವೀಡಿಯೋ ವೈರಲ್ ಬಳಿಕ ಪೊಲೀಸರು ಇಬ್ಬರನ್ನ ಬಂಧಿಸಿದ್ದಾರೆ.

ಜನವರಿ 10ರಂದು ಹಾಪುರ ಯುವಕರು ಬರ್ತ್ ಡೇ ಪಾರ್ಟಿ ಮಾಡಿದ್ದರು. ಇದರಲ್ಲಿ ಒಬ್ಬ ಗನ್ ಬಳಸಿ ಕೇಕ್ ಕತ್ತರಿಸಿದ್ದನು. ನಂತರ ಎಲ್ಲರೂ ಮದ್ಯ ಸೇವಿಸಿ ಕುಣಿದು ಕುಪ್ಪಳಿಸಿದರು. ಯುವಕರ ಬರ್ತ್ ಡೇ ವೀಡಿಯೋ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿತ್ತು.

बर्थडे पार्टी पर तमंचे से केक काटकर जश्न मनाते हुए सोशल मीडिया पर वायरल वीडियो के सम्बन्ध में थाना हापुड नगर पुलिस ने त्वरित कार्यवाही करते हुए 02 आरोपियों को किया गिरफ्तार, जिनके कब्जे से केक काटने में प्रयुक्त असलहा बरामद।@Uppolice@dgpup@adgzonemeerut#Hapurpolice pic.twitter.com/gfz6XSAsTb

— HAPUR POLICE (@hapurpolice) January 15, 2021

ವೀಡಿಯೋ ವೈರಲ್ ಬಳಿಕ ಪ್ರಕರಣ ದಾಖಲಿಸಿಕೊಂಡ ಪೊಲೀಸರು ಇಬ್ಬರನ್ನ ಬಂಧಿಸಿದ್ದಾರೆ. ಯುವಕರ ಬಳಿಯಲ್ಲಿದ್ದ ಗನ್ ಹಾಗೂ ಎರಡು ಜೀವಂತ ಗುಂಡುಳನ್ನ ವಶಕ್ಕೆ ಪಡೆದು ವಿಚಾರಣೆ ನಡೆಸಿದ್ದಾರೆ. ಪಾರ್ಟಿಯಲ್ಲಿ ಭಾಗಿಯಾಗಿದ್ದ ಇನ್ನುಳಿದವರು ಮತ್ತು ಗನ್ ಇವರ ಬಳಿಯಲ್ಲಿ ಹೇಗೆ ಎಂಬುದರ ಬಗ್ಗೆ ತನಿಖೆ ನಡೆಸಲಾಗುತ್ತಿದೆ.